คือหนูมีแผลตามตัวตอนแรกไม่ได้เป็นแผลแต่มันเป็นตุ่มแดงๆแล้วพอเราเกามันก็ใหญ่ขึ้นและมีน้ำใสๆไหลออกแล้วก็รามตามแขนขาเยอะมากค่ะตอนแรกนึกว่าน้ำเหลืองไม่ดีแต่ก้ไม่แน่ใจเพราะแผลไม่หายสักทีเป็นๆหายสลับกันไม่หายขาด
สวัสดีค่ะ แผลเป็นตุ่มแดงๆตามตัวและมีน้ำใสๆไหลออกมาดังกล่าวมานั้น อาจเป็นสัญญาณของการติดเชื้อแบคทีเรียที่แผล ซึ่งตัวแผลเดิม อาจจะมีสาเหตุได้หลายอย่างเช่นเป็นรูขุมขนอักเสบ ผื่นภูมิแพ้ผิวหนัง ผื่นแพ้สัมผัสสารที่แพ้ ผื่นจากแมลงสัตว์กัดต่อย การติดเชื้อไวรัสต่างๆเช่นงูสวัด อีสุกอีใส เป็นต้นซึ่งหากมีการติดเชื้อแบคทีเรียร่วมด้วยแล้วนั้น ควรได้รับการรักษาดูแลแผลโดยแพทย์ และอาจต้องมีการใช้ยาฆ่าเชื้อไม่ว่าจะเป็นชนิดทาหรือรับประทานร่วมด้วยต่อไป แนะนำพบแพทย์เพื่อประเมินรอยโรคอึกครั้งในเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอก ถ้ามีน้ำใสๆไหลออกมา ให้ใช้ผ้าก๊อซสะอาดคอยซับออก ใส่เสื้อผ้าที่ระบายเหงื่อได้ดีไม่อับชื้น